smcproject/ml-wiki-sentences huggingface dataset:
ആദ്യ എട്ടു ദിനം കൊണ്ട് നേടിയ ഗ്രോസ് കളക്ഷൻ 18 കോടി രൂപയ്ക്കു മുകളിൽ ആണ്.8 കോടി ബഡ്ജറ്റിനെതിരെ 21 കോടിയാണ് ഈ ചിത്രം ബോക്സ് ഓഫീസിൽ ആകെ നേടിയത്.
നാദിർഷയാണ് ഈ ചിത്രത്തിന്റെ സംഗീത സംവിധാനം നിർവഹിച്ചിരിക്കുന്നത്.
ബിജിബാൽ പശ്ചാത്തല സംഗീതം ചെയ്തിരിയ്ക്കുന്നു.
"വന്ധിപ്പിൻ മാളോരെ" 2.
"മുറ്റത്തെ കൊമ്പിലെ" ജാസി ഗിഫ്റ്റ് , ബെന്നി ദയാൽ 3.
"കണ്ടോ നിലാകായൽ" നജീം അർഷാദ് 3:43 4.
"കൊതിയൂറും ബാല്യം" വിനോദ് അവലംബം പുറംകണ്ണികൾ ഒരു യമണ്ടൻ പ്രേമകഥ (2019) വിഡിയോ യൂട്യൂബിൽ ഒരു യമണ്ടൻ പ്രേമകഥ (2019) ഇന്റർനെറ്റ് മൂവി ഡാറ്റാബേസിൽ
ഹിന്ദു ദിനപ്പ്രത്രം ആർട്ടിക്കിൾ
ന്യൂ ഇന്ത്യൻ എക്സ്പ്രസ് ആർട്ടിക്കിൾ
ഒരു മെക്സിക്കൻ അപാരത
ഒരു മെക്സിക്കൻ അപരത 2017-ഇൽ പുറത്തിറങ്ങിയ ഒരു മലയാള ചലച്ചിത്രം ആണ്.
നവാഗതൻ ആയ ടോം ഇമ്മട്ടി ആണ് ചിത്രം സംവിധാനം ചെയ്തിരിക്കുന്നത്.
അനൂപ് കണ്ണൻ സ്റ്റോറീസിന്റെ ബാനറിൽ അനൂപ് കണ്ണൻ ആണ് ചിത്രം നിർമിച്ചിരിക്കുന്നത്.
ഒട്ടനവധി താരങ്ങൾ അണിനിരക്കുന്ന ഈ ചിത്രത്തിൽ ടൊവിനോ തോമസ് , നീരജ് മാധവ് , രൂപേഷ് പീതാംബരൻ, ജിനോ ജോൺ എന്നിവർ പ്രധാന കഥാപാത്രങ്ങളെ അവതരിപ്പിച്ചിരിക്കുന്നു.
ഈ ചിത്രത്തിൽ, മഹാരാജാസ് കോളേജിൽ വിദ്യാർത്ഥികൾ രാഷ്ട്രീയ പാർട്ടി ആയ 'എസ. എഫ്. വൈ.' എങ്ങനെ സ്ഥാപിച്ചു എന്ന് വിവരിച്ചിരിക്കുന്നു.
2010 ൽ എറണാകുളം മഹാരാജാസ് കോളേജിൽ SFI യുടെ മുപ്പത് വർഷത്തിലധികം നീണ്ട് നിന്ന യൂണിയൻ ഭരണം അവസാനിപ്പിച്ച് KSU പാനലിൽ ചെയർമാനായ ജിനോ ജോണിന്റെ കഥയുടെ ട്വിസ്റ്റഡ് വേർഷനാണ് ഈ സിനിമയിൽ ഉപയോഗിചിരിക്കുന്നതെന്നുള്ള ചർച്ചകൾ കേരളത്തിലെ കോളേജുകളിൽ വലിയ ചർച്ചകൾ സൃഷ്ടിചിരുന്നു.
ജീനോ ജോൺ ഈ സിനിമയിൽ നെഗറ്റീവ് ഷെയിഡുള്ള കഥപ്രാത്രമായി ഈ സിനിമയിൽ മുഴുനീളേ വേഷം ചെയ്തതും ഒരുപാട് ചർച്ചകൾ സൃഷ്ടിച്ചിരുന്നു.ref Times of India - Oru Mexican Aparatha Review /ref കഥാപാത്രങ്ങൾ ടൊവിനോ തോമസ് - പോൾ കൊച്ചനിയൻ നീരജ് മാധവ് - സുഭാഷ് രൂപേഷ് പീതാംബരൻ - രൂപേഷ് ജിനോ ജോൺ - കഞ്ചൻ മനു - കൃഷ്ണൻ വിഷ്ണു ഗോവിന്ദൻ -ജോമി ഗായത്രി സുരേഷ് - അനു സുധീ കോപ്പ സുധീർ കരമന അവലംബം
ഒരു യാത്രയിൽ ഇംഗ്ലീഷ് വിലാസം https://ml.wikipedia.org/wiki/Oru_Yathrayil
നാലു ഹ്രസ്വചിത്രങ്ങളുടെ സമാഹാരമായി 2013-ൽ പുറത്തിറങ്ങിയ മലയാളചലച്ചിത്രമാണ് ഒരു യാത്രയിൽ .
മേജർ രവി നേതൃത്വം നൽകിയ ഈ സംരംഭത്തിൽ അദ്ദേഹമുൾപ്പെടെ നാലു സംവിധായകരാണ് പ്രവർത്തിച്ചിരിക്കുന്നത്.
ഹണിമൂൺ , ഐ ലൗ മൈ അപ്പ , മരിച്ചവരുടെ കടൽ , അമ്മ എന്നീ ഹ്രസ്വചിത്രങ്ങളാണ് ഈ ചലച്ചിത്രത്തിലുള്ളത്.
ഹ്രസ്വചിത്രങ്ങൾ നം.
ചലച്ചിത്രം സംവിധാനം രചന ഛായാഗ്രഹണം അഭിനേതാക്കൾ 1 ഹണിമൂൺ രാജേഷ് അമനകര സഞ്ജീവ് ശങ്കർ കണ്ണൻ പട്ടാമ്പി, പൂജ 2 ഐ ലൗ മൈ അപ്പ മാത്യൂ സ്കറിയ സഞ്ജീവ് ശങ്കർ ജയൻ ചേർത്തല, ലക്ഷ്മി ഗോപാലസ്വാമി , മാസ്റ്റർ വിവസ് 3 മരിച്ചവരുടെ കടൽ പ്രിയനന്ദനൻ പ്രദീപ് പ്രതാപൻ വിനീത് കുമാർ , രമ്യ നമ്പീശൻ 4 അമ്മ മേജർ രവി വേൽരാജ് ജനാർദ്ദനൻ , സുകുമാരി പുറത്തേക്കുള്ള കണ്ണികൾ മലയാളസംഗീതം ഡാറ്റാബേസിൽ നിന്ന് ഒരു യാത്രയിൽ
ഒരു യോഗിയുടെ ആത്മകഥ
1946 ൽ പരമഹംസ യോഗാനന്ദൻ തന്റെ ജീവിതകഥയായ ആത്മകഥ ഒരു യോഗിയുടെ കഥ പ്രസിദ്ധീകരിച്ചു.
അതിനുശേഷം ഇത് 45 ഭാഷകളിലേക്ക് വിവർത്തനം ചെയ്യപ്പെട്ടു.
1999-ൽ "ഇരുപതാം നൂറ്റാണ്ടിലെ ഏറ്റവും പ്രധാനപ്പെട്ട 100 ആത്മീയ പുസ്‌തകങ്ങളിൽ" ഒന്നായി ഫിലിപ്പ് സാലെസ്‌കിയും ഹാർപർകോളിൻസ് പ്രസാധകരും ചേർന്ന് വിളിച്ച ആത്മീയ എഴുത്തുകാരുടെ ഒരു സംഘം ഇതിനെ തിരഞ്ഞെടുത്തു.
യോഗാനന്ദയുടെ പുസ്തകങ്ങളിൽ ഏറ്റവും പ്രചാരമുള്ളത് ഒരു യോഗിയുടെ ആത്മകഥയാണ്.
അമേരിക്കൻ വേദം എഴുതിയ ഫിലിപ്പ് ഗോൾഡ്ബെർഗ് പറയുന്നതനുസരിച്ച്, "യോഗാനന്ദയുടെ പാരമ്പര്യത്തെ പ്രതിനിധീകരിക്കുന്ന സ്വയം-തിരിച്ചറിവ് ഫെലോഷിപ്പ്," ദശലക്ഷക്കണക്കിന് ആളുകളുടെ ജീവിതത്തെ മാറ്റിമറിച്ച പുസ്തകം "എന്ന മുദ്രാവാക്യം ഉപയോഗിക്കുന്നതിൽ ന്യായമുണ്ട്. ഇത് നാല് ദശലക്ഷത്തിലധികം കോപ്പികൾ വിറ്റു, എണ്ണുന്നു" .2006 ൽ, പ്രസാധകനായ സെൽഫ്-റിയലൈസേഷൻ ഫെലോഷിപ്പ്, ഒരു യോഗിയുടെ ആത്മകഥയുടെ 60-ാം വാർഷികം ആഘോഷിച്ചു "ആയിരക്കണക്കിന് ശിഷ്യന്മാർ ഇപ്പോഴും 'മാസ്റ്റർ' എന്ന് വിളിക്കുന്ന മനുഷ്യന്റെ പാരമ്പര്യത്തെ പ്രോത്സാഹിപ്പിക്കുന്നതിനായി രൂപകൽപ്പന ചെയ്ത നിരവധി പദ്ധതികൾ."
ഒരു യോഗിയുടെ ആത്മകഥ, യോഗാനന്ദന്റെ പ്രബുദ്ധതയ്‌ക്കായുള്ള ആത്മീയ തിരയലിനെ വിവരിക്കുന്നു, കൂടാതെ തെരേസ് ന്യൂമാൻ, ആനന്ദമയി മാ, വിശുദ്ധാനന്ദ പരമഹംസ, മോഹൻദാസ് ഗാന്ധി , സാഹിത്യത്തിലെ നോബൽ സമ്മാന ജേതാവ് രബീന്ദ്രനാഥ ടാഗോർ , പ്രശസ്ത സസ്യ ശാസ്ത്രജ്ഞൻ ലൂഥർ ബർബാങ്ക് (പുസ്തകം) മെമ്മറിയിൽ സമർപ്പിക്കുന്നു, പ്രശസ്ത ഇന്ത്യൻ ശാസ്ത്രജ്ഞൻ സർ ജഗദീഷ് ചന്ദ്രബോസ് , ഭൗതികശാസ് ത്രത്തിലെ നോബൽ സമ്മാന ജേതാവ് സർ സിവി രാമൻ .
ഈ പുസ്തകത്തിലെ ശ്രദ്ധേയമായ ഒരു അധ്യായം "അത്ഭുതങ്ങളുടെ നിയമം" ആണ്, അവിടെ അദ്ദേഹം അത്ഭുതകരമായ വിജയങ്ങൾക്ക് ശാസ്ത്രീയ വിശദീകരണങ്ങൾ നൽകുന്നു.
അദ്ദേഹം എഴുതുന്നു: "അസാധ്യമാണ്" എന്ന വാക്ക് മനുഷ്യന്റെ പദാവലിയിൽ പ്രാധാന്യം അർഹിക്കുന്നില്ല.
ജോർജ്ജ് ഹാരിസൺ , രവിശങ്കർ , സ്റ്റീവ് ജോബ്സ് എന്നിവരുൾപ്പെടെ നിരവധി ആളുകൾക്ക് ആത്മകഥ പ്രചോദനമായി.
സ്റ്റീവ് ജോബ്‌സ്: എ ബയോഗ്രഫി എന്ന പുസ്തകത്തിൽ, കൗമാരപ്രായത്തിൽ തന്നെ ജോബ്സ് ആത്മകഥ വായിച്ചതായി രചയിതാവ് എഴുതുന്നു.
പുറംകണ്ണികൾ
https://translate.google.com/translate?hl=ml sl=en u=https://www.ananda.org/free-inspiration/books/autobiography-of-a-yogi/ prev=search
കൈറ്റ് അല്ലൻ ഇംഗ്ലീഷ് വിലാസം https://ml.wikipedia.org/wiki/Kate_Allen
ഓസ്‌ട്രേലിയൻ - ഓസ്ട്രിയൻ ട്രയത്‌ലോൺ താരമാണ് .
2004 ൽ ഏതെൻസിൽ വെച്ച് നടന്ന സമ്മർ ഒളിംപിക്സിൽ ഓസ്ടിയയെ പ്രതിനിധി കരിച്ചു പങ്കെടുത്ത്‌ ട്രയത്‌ലോണിൽ സ്വർണമെഡൽ നേടി .
ചെറുപ്പത്തിൽ തന്നെ കായിക മത്സരങ്ങളിൽ തല്പരയായിരുന്നു ഇവർ.
എന്നാൽ പഠനശേഷം നേഴ്സ് ആയി ജോലി നോക്കവേ ഓസ്ട്രിയൻ ട്രയത്‌ലോൺ താരമായ കിഡ്സ്‌ബുഹേലിനെ പരിചയപ്പെടുകയും, 1999 ൽ കല്യാണം കഴിക്കുകയും ചെയ്തത് ഇവരുടെ ജീവിതത്തിൽ വഴിതിരുവായി ഭർത്താവിന്റെ നിർബന്ധത്തിൽ ട്രയത്‌ലോൺ പരിശീലിച്ച ഇവർ പിൽക്കാലത്തു ഒളിമ്പിക് മെഡൽ അടക്കം ഉള്ള ഒട്ടനവധി മെഡലുകൾ ഈ വിഭാഗത്തിൽ നേടി .
തന്റെ വിവാഹ ശേഷം ആണ് ഈ നേട്ടങ്ങൾ ഒക്കെ നേടിയത് എന്നതും ശ്രദ്ധേയമായി .
കൈറ്റ് വിക്ടേഴ്സ് ഇംഗ്ലീഷ് വിലാസം https://ml.wikipedia.org/wiki/Kite_Victers
കേരളത്തിലെ സ്കൂൾ വിദ്യാഭ്യാസ മേഖലയിൽ പൊതു വിദ്യാഭ്യാസ വകുപ്പ് ആവിഷ്കരിച്ച കൈറ്റ് (കേരള ഇൻഫ്രാസ്ട്രക്ചർ ആൻഡ് ടെക്നോളജി ഫോർ എഡ്യൂക്കേഷൻ) നേതൃത്വം നൽകുന്ന വിദ്യാഭ്യാസ ടെലിവിഷൻ ചാനലാണ് വിക്ടേഴ്സ്.
VICTERS എന്ന ചുരുക്കപ്പേരിലറിയപ്പെടുന്ന "വെർസറ്റയിൽ ഐ സി ടി എനേബിൾഡ്  റിസോർസ് ഫോർ സ്റ്റുഡന്റ്സ്" (Versatile ICT Enabled Resource for Students).
വിദ്യാഭ്യാസാവശ്യങ്ങൾക്കായി വിക്ഷേപിച്ച കൃത്രിമോപഗ്രഹമായ എഡ്യുസാറ്റിൻറെ സഹായത്തോടെയാണ് ഈ പദ്ധതി നടത്തുന്നത്.
2001 ൽ നായനാർ സർക്കാർ പടിയിറങ്ങും മുമ്പേ തുടക്കമിട്ട ഐടി അറ്റ് സ്‌കൂൾ പദ്ധതിയെ പിന്നാലെ വന്ന ഉമ്മൻചാണ്ടി സർക്കാർ പ്രോൽസാഹിപ്പിച്ചു.
തന്മൂലം വിക്ടേഴ്‌സ് ചാനലിന്റെ  ഇന്റർനെറ്റ് എഡിഷൻ ആരംഭിക്കുകയുണ്ടായി.
ശേഷം 2006 ൽ വി.എസ്. അച്ച്യുതാനന്ദൻ മുഖ്യമന്ത്രിയായ കാലത്ത് ചാനലിനെ ഇപ്പോൾ കാണുന്ന രീതിയിൽ, ഉപഗ്രഹ സാങ്കേതികവിദ്യ പ്രയോജനപ്പെടുത്തി മികവുറ്റതാക്കി മാറ്റി.
കേരള വിദ്യാഭ്യാസ വകുപ്പിന്റെ കൈറ്റ് (കേരള ഇൻഫ്രാസ്ട്രക്ചർ ആൻഡ് ടെക്നോളജി ഫോർ എഡ്യൂക്കേഷൻ) ലുള്ള വിക്ടേഴ്സ് വിദ്യാഭ്യാസ ചാനൽ വഴിയാണ് ക്ലാസുകൾ തത്സമയം സംപ്രേഷണം ചെയ്യുന്നത്.
സ്കൂൾ വിദ്യാഭ്യാസത്തിനുള്ള ഇന്ത്യയിലെ ആദ്യത്തെ ബ്രോഡ്‌ബാൻഡ് ഇന്ററാക്ടീവ് നെറ്റ്വർക്കായ ഇതിൻ്റെ ഉദ്ഘാടനം 2005 ജൂലൈ 28-ന് എ.പി.ജെ. അബ്ദുൾ കലാം നിർവ്വഹിച്ചു.
തിരുവനന്തപുരത്ത് ഗോർക്കി ഭവനത്തിൽ ഐടി@സ്കൂൾ പദ്ധതി , സി-ഡിറ്റ് സഹകരണത്തോടെ ഒരു കേന്ദ്ര സ്റ്റുഡിയോ സജ്ജീകരിച്ചിരിക്കുന്നു.
വിക്ടേഴ്സ് പ്രോഗ്രാമുകൾ സ്വീകരിക്കാനും അപ്‌ലിങ്ക് ചെയ്യാനും സാറ്റലൈറ്റ് ഇൻറാറാക്ടീവ് ടെർമിനലുകൾ സംസ്ഥാനത്തുടനീളം സ്ഥാപിച്ചിട്ടുണ്ട്.
സാങ്കേതികത
വിക്ടേഴ്സ് ഡി.റ്റി.
എച്ച് സംവിധാനത്തിൽ 90 സെ.
വലിപ്പമുള്ള ഒരു ആന്റിനയും സെറ്റ്-ടോപ്പ് ബോക്സും ഒരു കെ.യു ബാൻഡ് എൽ.എൻ.ബിയും ആവശ്യമാണ്.
വിക്ടേഴ്സ് പദ്ധതിയുടെ ഭാഗമായി വിദ്യാഭ്യാസ പരിപാടികൾ ഡയറക്ട്-ടു ഹോം , കേബിൾ ടെലിവിഷൻ സംവിധാനമുപയോഗിച്ച് വീടുകളിൽ ലഭിക്കുന്ന രീതിയിൽ രണ്ടാമതൊരു ചാനൽ കൂടി നിലവിൽ വന്നിട്ടുണ്ട്.
ഇതിലൂടെയുള്ള സംപ്രേഷണം 2006 ഫെബ്രുവരി 13-ആം തീയതി മുതൽ ആരംഭിച്ചു.
ഫസ്റ്റ് ബെൽ ഓൺലൈൻ ക്ലാസുകൾ കൈറ്റ് വിക്ടേഴ്സ് കൊല്ലം കേന്ദ്രത്തിൽ നടക്കുന്ന ഓൺ ലൈൻ ക്ലാസ് ഷൂട്ടിംഗ് കൈറ്റ് വിക്ടേഴ്സ് ഓൺ ലൈൻ ക്ലാസ്
കേരളത്തിൽ കോവിഡ് 19 ന്റെ ലോക്ഡൗൺ പശ്ചാത്തലത്തിൽ 2020 - 21 അക്കാദമിക് വർഷത്തെ ക്ലാസുകൾ, പൊതു വിദ്യാഭ്യാസ വകുപ്പ് കൈറ്റ് വിക്ടേഴ്‌സ് ഉപഗ്രഹ ചാനൽ വഴി  ആരംഭിച്ചു.
ഒന്ന് മുതൽ ഏഴ് വരെയുള്ള ക്ലാസുകാർക്ക് അരമണിക്കൂറും എട്ട് ഒൻപത് ക്ലാസുകളിൽ ഒരു മണിക്കൂറും പത്താംക്ലാസിന് ഒന്നരമണിക്കൂറും പന്ത്രണ്ടാംക്ലാസിന്  രണ്ട് മണിക്കൂറുമായാണ് ക്ലാസുകൾ ക്രമീകരിച്ചത്.
2020 ജൂൺ ഒന്നാം തീയതി ആരംഭിച്ച ക്ലാസുകൾക്ക് വലിയ സ്വീകാര്യത ലഭിച്ചു.
യൂ ട്യൂബ് വഴിയും മറ്റ് സാമൂഹിക മാധ്യമങ്ങൾ വഴിയും ഫസ്റ്റ് ബെൽ പ്രക്ഷേപണത്തിലൂടെ പ്രതിമാസം 15ലക്ഷം രൂപയോളം പരസ്യ വരുമാനം ലഭിച്ചു.
141 രാജ്യങ്ങളിൽ നിന്നുള്ളവർ ഓൺലൈൻ ക്ലാസകൾ കാണുന്നുണ്ട്.
പ്രതിമാസം 15 കോടി വ്യൂസാണ് ഈ വീഡിയോകൾക്ക് ലഭിച്ചത്.
തിരുവനന്തപുരത്തെ സ്റ്റുഡിയോക്കു പുറമെ കൊല്ലം, എറണാകുളം, മലപ്പുറം, കോഴിക്കോട്, പാലക്കാട്, കണ്ണൂർ എന്നീ ജില്ലകളിലെ കൈറ്റ് കേന്ദ്രങ്ങളിലും ഓൺ ലൈൻ ക്ലാസുകളുടെ ഷൂട്ടിംഗ് നടക്കുന്നുണ്ട്.
തമിഴ്,  കന്നഡ എന്നീ മാധ്യമങ്ങളിലുള്ള ക്ലാസുകൾ ഫസ്റ്റ് ബെൽ ക്ലാസുകൾ സംസ്ഥാനത്തെ പ്രാദേശിക കേബിൾ നെറ്റ്‌വർക്കുകൾ വഴി സംപ്രേഷണം ചെയ്തു.
കന്നഡയിൽ 274 ക്ലാസുകളും തമിഴിൽ 163 ക്ലാസുകളും കുട്ടികളിലെത്തിച്ചു.
വിക്ടേഴ്സ് ചാനലിന് പുറമെ വെബ് സ്ട്രീമിങ് പ്ലാറ്റ്‌ഫോമിലും ഓൺലൈൻ ക്ലാസുകൾ ലഭ്യമാണ്.
കോവിഡ് -19 മഹാമാരി മൂലം സംസ്ഥാന സ്കൂളുകൾ അടച്ചുപൂട്ടേണ്ടിവന്നതിനാൽ ഇടക്കാല ക്രമീകരണമായാണ് (ബദൽ ക്ലാസായിട്ടല്ല) ജൂൺ 1 ന് ഈ സംരംഭം ആരംഭിച്ചത്.
ഫസ്റ്റ് ബെൽ പ്രോഗ്രാമിലൂടെ 604 ക്ലാസുകൾ കൈറ്റ് വിക്ടേഴ്സ് ചാനൽ വഴി സംപ്രേഷണം ചെയ്തു.
അവലംബം ↑ https://victers.kite.kerala.gov.in ↑ ↑ https://www.mathrubhumi.com/news/kerala/ensure-virtual-education-for-all-students-in-kerala-says-jeevan-babu-1.4798477 ↑
കൈലാസ (സൂക്ഷ്മരാഷ്ട്രം) ഇംഗ്ലീഷ് വിലാസം https://ml.wikipedia.org/wiki/Kailaasa ഈ ലേഖനത്തിന്റെ വിഷയം വിക്കിപീഡിയയുടെ ശ്രദ്ധേയതനയം അനുസരിച്ച് ചോദ്യം ചെയ്യപ്പെട്ടിരിക്കുന്നു .
സ്വയം പ്രഖ്യാപിത  ആൾദൈവം നിത്യാനന്ദ സ്ഥാപിച്ചുവെന്നവകാശപ്പെടുന്ന ഒരു സൂക്ഷ്മരാഷ്ട്രം ആണ് കൈലാസ .
പീഡനക്കേസ് ഉൾപ്പെടെ, നിരവധി കേസുകളിൽ ഇന്ത്യൻ കോടതികളിൽ ഹാജരാവാതെ നിത്യാനന്ദ വിദേശത്തേക്ക് കടന്നു എന്നാണ് കരുതുന്നത്.
ട്രിനിഡാഡിനും ടൊബാഗോയ്ക്കും അല്ലെങ്കിൽ ഇക്വഡോറിന് സമീപമുള്ള ഒരു ദ്വീപാണ് ഇദ്ദേഹത്തിന്റെ ആരോപണവിധേയമായ മൈക്രോനേഷന്റെ  സ്ഥാനം എന്നു കരുതുന്നു .
ലോകരാഷ്ട്രങ്ങളോ പ്രധാന അന്താരാഷ്ട്ര ഓർഗനൈസേഷനുകളോ ഈ രാജ്യത്തെ അംഗീകരിക്കുന്നില്ല.
കുറ്റകൃത്യം ചെയ്ത വ്യക്തി എവിടെ എന്നറിയാനായി ഇന്റെർപോളിനു സമർപ്പിക്കുന്ന ബ്ലൂ കോർണർ നോട്ടീസ് ആവശ്യപ്പെട്ടുകൊണ്ട് ഗുജറാത്ത് സർക്കാർ നോഡൽ ഏജൻസിയായ സിഐഡിക്കു (ക്രിമിനൽ ഇന്വെ‌സ്റ്റിഗേഷൻ വകുപ്പ്) എഴുത്തെഴുതാൻ തീരുമാനിച്ചു.
സർക്കാർ
കൈലാസയുടെ വെബ്‍സൈറ്റ് വിവരങ്ങൾ പ്രകാരം, ഇംഗ്ലീഷ്, സംസ്കൃതം, തമിഴ് എന്നിവയാണ് മൈക്രോനേഷന്റെ ഔദ്യോഗിക ഭാഷകൾ.
സാർവത്രിക സൗജന്യ ആരോഗ്യ സംരക്ഷണം, സൗജന്യവിദ്യാഭ്യാസം, സൗജന്യഭക്ഷണം, "ക്ഷേത്രാധിഷ്ഠിത ജീവിതശൈലി" പുനരുജ്ജീവിപ്പിക്കൽ എന്നിവയ്ക്കാണ് രാജ്യം നിലകൊള്ളുന്നതെന്നും അവകാശപ്പെടുന്നു.
സ്വന്തമായി കാബിനറ്റ്, സർക്കാർ വകുപ്പുകൾ, പതാക, പാസ്‌പോർട്ട് , 'ധർമിക് ഇക്കോണമി' എന്നിവയും ക്രിപ്റ്റോകറൻസി സ്വീകരിക്കുന്ന ഒരു റിസർവ് ബാങ്കും ഉണ്ടായിരിക്കുമെന്നാണ് പ്രഖ്യാപനം.
സ്ഥിരീകരിക്കാത്ത റിപ്പോർട്ടുകൾ പ്രകാരം 'മാ' എന്ന് മാത്രം അറിയപ്പെടുന്ന ഒരു ദക്ഷിണേന്ത്യൻ നടിയെ പ്രധാനമന്ത്രിയായി തിരഞ്ഞെടുത്തതായും നിത്യാനന്ദ, മന്ത്രിസഭ രൂപീകരിക്കുന്ന ഘട്ടത്തിലാണെന്നും,  വിദ്യാഭ്യാസം, ട്രഷറി, വാണിജ്യം തുടങ്ങി നിരവധി സർക്കാർ വകുപ്പുകളും 'പ്രബുദ്ധമായ നാഗരികത വകുപ്പും'  കൈലാസയിൽ ഉണ്ടാകുമെന്നും അത് പുനരുജ്ജീവനത്തിനായി പ്രവർത്തിക്കുമെന്നും പ്രഖ്യാപനമുണ്ട്.
വെബ്‌സൈറ്റിൽ, ലൊക്കേഷൻ ലിസ്റ്റുചെയ്തിട്ടില്ല.
ഇത് ഇക്വഡോറിനടുത്തുള്ള ഒരു ദ്വീപാണെന്ന നിഗമനത്തിലാണ് അന്വേഷണ ഏജൻസികൾ.
പക്ഷേ, ന്യൂഡൽഹിയിലെ ഇക്വഡോർ എംബസി   ഇത് നിഷേധിച്ചിട്ടുണ്ട്.
"നിത്യാനന്ദയ്ക്ക് ഇക്വഡോർ അഭയം നൽകിയിട്ടുണ്ടെന്നോ അല്ലെങ്കിൽ തെക്കേ അമേരിക്കയിലെ ഏതെങ്കിലും സ്ഥലമോ ദ്വീപോ വാങ്ങുന്നതിന് ഇക്വഡോർ സർക്കാർ സഹായിച്ചിട്ടുണ്ടെന്നോ പ്രസിദ്ധീകരിച്ച പ്രസ്താവനയെ നിഷേധിക്കുന്നു" എന്ന് അവർ പറഞ്ഞു .
കൈലാസം ഇംഗ്ലീഷ് വിലാസം https://ml.wikipedia.org/wiki/Mount_Kailash
ടിബറ്റിൽ നീണ്ടുകിടക്കുന്ന ഹിമാലയപർവ്വതത്തിന്റെ ഭാഗമാണ് കൈലാസപർവ്വതം (സംസ്കൃതം :कैलास पर्वतः).
എഷ്യയിലെ നീളം കൂടിയ നദികളായ സത്‌ലജ് , ബ്രഹ്മപുത്ര , കർണാലി തുടങ്ങിയ നദികളുടെ ഉത്ഭവ സ്ഥാനത്തിനടുത്താണ് കൈലാസപർവ്വതം സ്ഥിതി ചെയ്യുന്നത്.
ബുദ്ധ ഹിന്ദു ജൈനമതങ്ങളുടെ പുണ്യസ്ഥലമാണ് കൈലാസപർവ്വതം.
ഹിന്ദുമതത്തിൽ കൈലാസപർവ്വതം ശിവന്റെ വാസസ്ഥാനമായി കരുതുന്നു.
കൈലാസപർവ്വതത്തിനടുതായി മാനസസരോവരവും രാക്ഷസ് താൽ തടാകവും സ്ഥിതിചെയ്യുന്നു.
ദൽഹിയിൽ നിന്നും 865 കിലോമീറ്റർ അകലെ സമുദ്രനിരപ്പിൽ നിന്നും ഏതാണ്ട് 6690 മീറ്റർ ഉയരത്തിലാണ് കൈലാസം സ്ഥിതി ചെയ്യുന്നത്.
പദത്തിന്റെ ആവിർഭാവം
കൈലാസം എന്ന പദം സംസ്കൃതത്തിൽ നിന്നും ആവിർഭവിച്ചതാണ് .
സ്ഫടികം എന്നർത്ഥം വരുന്ന കെലാസ് (केलास) എന്ന പദത്തിൽ നിന്നാണ് കൈലാസം എന്ന വാക്കുണ്ടയതെന്നു കരുതുന്നു.
കൈലാസപർവതത്തിന്റെ റ്റിബറ്റൻ പേര് ഗാൻ-റിൻ‌-പോ-ചി എന്നാണ്.
ഗാൻ എന്ന പദത്തിനർത്ഥം മഞ്ഞിന്റെ കൊടുമുടി എന്നും, റിൻ‌-പോ-ചി പദത്തിനു അമൂല്യമായത് എന്നുമാണ്.
അതുകൊണ്ട് തന്നെ ഗാൻ-റിൻ‌-പോ-ചി എന്നാൽ മഞ്ഞിന്റെ അമൂല്യരത്നം എന്നർത്ഥമുണ്ടെന്നു കരുതുന്നു.
റ്റിബറ്റിലെ ബുദ്ധമതനുയായികൾ  കൈലാസപർവ്വതത്തെ കാൻഗ്രി റിൻ-പോ-ചി എന്നു വിളിക്കുന്നു.
ഹിന്ദുമതവിശ്വാസികൾ കൈലാസപർവ്വതം ശിവന്റെ വാസസ്ഥാലമായി കരുതുന്നു.
ജൈനമത അനുയായികൾ അറിവിന്റെ ആദ്യ ഗുരുവായി  കൈലാസപർവ്വതത്തെ വാഴ്ത്തുന്നു .
കൈലാസപർവതത്തിന്റെ ചൈനിസ് നാമം ടീസ് എന്നാണ്.
ടീ-ടസ് എന്ന സാങ്-സൂങ്  ഭാഷയിൽ നിന്നുമാണ് ഈ പദം ഉണ്ടായത്, ജലത്തിന്റെ കൊടുമുടി അല്ലെങ്കിൽ നദിയുടെ കൊടുമുടി എന്നാണർത്ഥം.
കൈലാസപർവതത്തിൽ  ശ്രീപരമശിവൻ,ശ്രീപാർവതി,ശ്രീഗണപതി ,ശ്രീമുരുഗൻ വിരാജിക്കുന്നു എന്ന സങ്കല്പത്തിന്റെ  ഒരു ഛായാചിത്രം മതപരമായ വിശ്വാസങ്ങൾ ഹിന്ദുമതം
ഹിന്ദുമത വിശ്വാസപ്രകാരം കൈലാസപർവ്വതം ത്രിമൂർത്തികളിൽ ഒരു ദേവനായി കരുതുന്ന പരമശിവന്റെ വാസസ്ഥലമായി കരുതുന്നു.
പരമശിവൻ സംഹാരമൂർത്തിയാണ്.
അദ്ദേഹം തന്റെ പത്നിയായ ശ്രീപാർവ്വതി ദേവിയുമൊത്ത് ധ്യാനത്തിൽ ഇരിക്കുന്ന സ്ഥലമാണ് കൈലാസപർവ്വതം എന്ന് വിശ്വസിക്കുന്നു.
വിഷ്ണുപുരാണത്തിൽ കൈലാസപർവ്വതത്തെ കുറിച്ച് പരാമർശമുണ്ട്.
പർവ്വതത്തിന്റെ നാലു മുഖങ്ങളിൽ ഓരോന്നും സ്ഫടികം , രത്നം , സ്വർണം , വൈഢൂര്യം എന്നിവകൊണ്ട് നിർമിച്ചതാണെന്ന് പറയുന്നു.
കൈലാസപർവതത്തെ വിശ്വത്തിന്റെ തൂണായും പുകഴ്ത്തുന്നു .
കൈലാസത്തിൽ പോകുന്നവർക്ക് മല ചുറ്റിവരാൻ മൂന്ന് ദിവസവും മാനസരോവർ തടാകത്തെ ചുറ്റിവരാൻ മൂന്ന് ദിവസവും വേണം.
പതിനഞ്ച് മൈൽ വീതിയുള്ള മാനസരോവർ തടാകം പവിത്രവും ദിവ്യവുമായി കരുതപ്പെടുന്നു.
മഞ്ഞുറഞ്ഞ മലകളാൽ ചുറ്റപ്പെട്ടതാണ് മാനസരോവർ.
തണുപ്പ് കാലത്ത് ഈ തടാകം ഉറഞ്ഞുകിടക്കുന്നത് രസകരമായ കാഴ്ചയാണ്.
വേനൽ കാലത്ത് മഞ്ഞുരുകി അഞ്ച് നദികളായിട്ടാണ് വെള്ളം മാനസരോവരിൽ എത്തുന്നത്.
കരയിൽ പല വർണ്ണങ്ങളിൽ ഉള്ള കല്ലുകൾ കാണാം.
മാനസരോവരിന് അടുത്ത് ‘രാക്ഷസ് താൽ‘ എന്ന ചെറിയ ഒരു തടാകമുണ്ട്.
ഇവിടെ രാവണൻ തപസ്സ് ചെയ്ത സ്ഥലവും ദുഷ്ടദേവതകളുടെ വാസസ്ഥലവും ആയതിനാൽ ഇവിടുത്തെ ജലം ആരും എടുത്ത് കുടിക്കാറില്ല.
ജൈനമതം
ജൈനമതത്തിൽ കൈലാസപർവ്വതത്തെ അഷ്ടപദപർവ്വതം എന്ന പേരിൽ അറിയപ്പെടുന്നു.
ജൈന തീർത്ഥങ്കരൻ , റിഷഭദേവ തുടങ്ങിയവർ മോക്ഷപ്രാപ്തിക്കു വേണ്ടി തപസ്സു ചെയ്യാൻ തിരഞ്ഞെടുത്തതും കൈലാസപർവ്വതത്തെയാണ് .
ബുദ്ധമതം
താന്ത്രിക ബുദ്ധമത അനുയായികൾ കൈലാസപർവ്വതത്തെ ചക്രസംവരയുടെ വാസസ്ഥലമായി കരുതുന്നു .
ഗുരു റിൻപൊചിയുമായി കൈലാസപർവ്വതത്തിലെ
വിവിധപ്രദേശങ്ങളുമായി  ബന്ധപെട്ടിരിക്കുന്നു.
മിലരേപ (1052 -1135 CE) താന്ത്രിക ബുദ്ധിസത്തിന്റെ ഗുരുവായി കരുതപെടുന്നു.
ഒരിക്കൽ ഇദ്ദേഹം റ്റിബറ്റ്ലേക്ക് വരികയും നറോ ബോൻ-ചാങ്നെ വെല്ലുവിളിക്കുകയും ചെയ്തു.
നറോ ബോൻ-ചാങ്നെ ബൊൻ മതത്തിന്റെ ഗുരു വായി കരുതുന്നു.
തുടർന്ന് നടന്ന മത്സരത്തിൽ ഇരുവർക്കും ജയിക്കാൻ കഴിയാതെ വരികയും ചെയ്തു.
അവസാനം കൈലാസപർവ്വതത്തിന്റെ മുകളിൽ ആദ്യം ആരാണൊ എത്തുന്നതു അവർ ജയിക്കും എന്ന ഒരു ഉടമ്പടിയിൽ എത്തിച്ചേരുകയും അതിൽ മിലരേപ ജയിക്കുകയും ചെയ്തെന്നു പറയപെടുന്നു .
തിർത്ഥാടനം കൈലാസപർവ്വതവും രക്ഷാസ്ഥൽ തടാകവും.
ഒരു ഉപഗ്രഹദൃശ്യം
എല്ലാവർഷവും ആയിരക്കണക്കിനു തിർത്ഥാടകർ കൈലാസത്തിൽ എത്തിച്ചേരുന്നു.
ആയിരക്കണക്കിനു വർഷങ്ങൾക്കു മുൻപുതന്നെ ഈ തിർത്ഥാടനം ആരംഭിച്ചതായി കണക്കാക്കുന്നു.
ഹിന്ദു-ബുദ്ധമതത്തിൽ വിശ്വസിക്കുന്നവർ കൈലാസത്തെ ഇടത്തുനിന്നും വലത്തോട്ടു ചുറ്റുമ്പോൾ,ജൈനമതക്കാർ കൈലാസത്തെ വലതുനിന്നും ഇടത്തോട്ടു പ്രദക്ഷിണം വയ്ക്കുന്നു.
കൈലാസപർവ്വതത്തിന്റെ  പ്രദക്ഷിണവഴിയുടെ നീളം ഏതാണ്ട് 52 കി.
മി ആണ്.
ചില വിശ്വാസങ്ങളുടെ ഭാഗമായി കൈലാസപർവ്വതത്തെ ചുറ്റുന്നത്‌ ഒരു ദിവസം കൊണ്ട് പൂർത്തിയാക്കണമെന്ന് ചിലർ വിശ്വസിക്കുന്നു.
പക്ഷെ ഈ രീതിയിൽ വലയംവയ്ക്കുന്നത് തിക്കച്ചും ബുദ്ധിമുട്ടുള്ള യാത്രയാണ്‌.
ഏതാണ്ട് 15 മണിക്കൂർകൊണ്ട് മാത്രമേ ഒരാൾക്ക്  52 കി.
മി കൈലാസപാത നടന്നു പൂർത്തിയാക്കുവാൻ സാധിക്കുകയുള്ളൂ.
ഇത്തരം ദുഷ്കരമായ ഈ യാത്രക്കിടയിൽ ചില തീർത്ഥാകർ മരണപെടാറുണ്ട്.
ഇന്ത്യയും ചൈനയും തമ്മിലുണ്ടായ അതിർത്തി തർക്കത്തിന്റെ പേരിൽ 1954 മുതൽ 1978 വരെ തീർത്ഥാടനത്തിനു ചൈന അനുമതി നിഷേധിച്ചിരുന്നു.
അതിനുശേഷം കുറച്ചു
തീർത്ഥാകർക്ക് മാത്രമേ കൈലാസത്തിൽ പ്രവേശിക്കാൻ അനുമതി നൽകിയിരുന്നുള്ളൂ.
പർവ്വതാരോഹണം കൈലാസപർവ്വതത്തിന്റെ തെക്കുഭാഗം
കൈലാസപർവ്വതത്തിന്റെ ഏറ്റവും ഉയർന്നഭാഗങ്ങളിൽ പർവ്വതാരോഹകർക്കുപോലും എത്തിചേരുവാൻ സാധ്യമല്ല.1926ൽ ഹഗ് ററ്റ്ലെഡ്ജ് കൈലാസത്തിന്റെ  വടക്കുഭാഗത്തെകുറിച്ച് പഠിക്കുകയും,ഏതാണ്ട് വടക്കുഭാഗം 6000 അടി(1,800 മി) കയറുക തികച്ചും ദുഷ്കരമാണെന്നു കണ്ടെത്തുകയും ചെയ്തു .
പിന്നീടു 1936ൽ ഹേർബെർട്ട് ടിച്ചി കൈലാസപർവ്വതം കയറുവാൻ ശ്രമം നടത്തിയിരുന്നു.
പക്ഷെ പല സ്ഥലത്തുനിന്നും അദ്ദേഹത്തിനു ലഭിച്ച ഉത്തരം "സർവ്വ സംഘപരിത്യാഗിയായ ഋഷികൾക്ക് മാത്രമേ കൈലാസപർവ്വതം കീഴടക്കാൻ കഴിയുകയുള്ളൂ എന്നായിരുന്നു" .
പിന്നീടു 1980ൽ ചൈന ഗവർമെന്റ് റിൻഹോൾഡ്‌ മെസ്സെനാർ എന്ന പർവ്വതാരോഹനു അനുവാദം നൽകിയിരുന്നു , കൂടാതെ 2001ൽ ഒരു സ്പാനിഷ്‌ സംഘത്തിനും അനുവാദം നൽകി.
ഇരുശ്രമങ്ങളും വിജയിച്ചില്ല; പർവ്വതാരോഹണം ഇപ്പോൾ നിരോധിച്ചിരിക്കുകയാണ് .
അവലംബം കൂടുതൽ അറിയാൻ [[ആദികൈലസം ക്ഷോമാനന്ദ്നാഥന്റെ അഘോരി ആണ് ഗുരുജി പുറത്തേക്കുള്ള കണ്ണികൾ http://www.mt-kailash.ru/en/node/10016 Archived 2010-11-05 at the Wayback Machine .
Yoga around Kailash Yoga around Kailash
കൈലാസനാഥ മഹാദേവ പ്രതിമ
ലോകത്തിലെ ഏറ്റവും ഉയരമുള്ള ശിവപ്രതിമയാണ് കൈലാസനാഥ മഹാദേവ പ്രതിമ .
നേപ്പാൾ തലസ്ഥാനമായ കാഠ്മണ്ഡുവിൽ നിന്നും 20 കിലോമീറ്റർ അകലെയായി ഭക്തപുർ ജില്ലയിലാണ് ഈ പ്രതിമ സ്ഥിതിചെയ്യുന്നത്.
ഉരുക്ക് , ചെമ്പ് , നാകം , കോൺക്രീറ്റ് എന്നിവകൊണ്ട് നിർമ്മിച്ച ഈ പ്രതിമയ്ക്ക് 143 അടി (44 മീറ്റർ) ഉയരമുണ്ട്.
ലോകത്തിലെ ഏറ്റവും ഉയരമുള്ള പ്രതിമകളുടെ പട്ടികയിൽ നാല്പ്പതാം സ്ഥാനത്താണ് കൈലാസനാഥ മഹാദേവ പ്രതിമ.
2004 ൽ ആരംഭിച്ച പ്രതിമയുടെ നിർമ്മാണം 2011 ൽ പൂർത്തിയായി.
നേപ്പാളിലെ ഒരു വ്യവസായിയായ കമൽ ജെയിനും അധെഹത്തിൻറെ ഹിൽടെയ്ക്ക് എന്ന കമ്പനിയുമാണ് പ്രതിമയുടെ നിർമ്മാണത്തിന് പിന്നിൽ പ്രവർത്തിച്ചത്.
ദിനംപ്രതി അയ്യായിരത്തോളം പേർ പ്രതിമ സന്ദർശിക്കാൻ എത്തുന്നുണ്ട്.
അവധിദിനങ്ങളിലും ഉത്സവകാലത്തും സന്ദർശകരുടെ എണ്ണം ഇതിലും കൂടും.
ഇവിടുത്തെ വർധിച്ചുവരുന്ന സന്ദർശകരുടെ എണ്ണം നേപ്പാളിലെ തീർത്ഥാടന ടൂറിസത്തിന് ഗണ്യമായ സംഭാവനകൾ നൽകിവരുന്നു.
സമീപ പ്രദേശങ്ങളുടെ സാമ്പത്തികവും സാമൂഹികവുമായ പുരോഗതിക്കും ഇത് വഴിവയ്ക്കുന്നു.
കൈറ്റ്സർഫിങ് ഇംഗ്ലീഷ് വിലാസം https://ml.wikipedia.org/wiki/Kitesurfing കാലിഫോർണിയയിലെ ലോങ്ബീച്ചിൽ കൈറ്റ് സർഫ് നടത്തുന്ന ദൃശ്യം
ജലോപരിതലത്തിൽ നടത്തുന്ന ഒരു കായിക വിനോദമാണ് കൈറ്റ് സർഫിങ് അഥവാ കൈറ്റ് ബോർഡിങ് എന്നറിയപ്പെടുന്നത്.
ഇതിൽ സഞ്ചരിക്കുന്ന ആൾ ജലോപരിതലത്തിൽ ഒരു സർഫ് ബോർഡിൽ നിൽക്കുകയും കാറ്റിന്റെ സഹായത്താൽ സർഫ് ബോർഡിനോട് ബന്ധിപ്പിച്ചിരിക്കുന്ന പായയുടെ ദിശക്കനുസരിച്ച് നീങ്ങുകയും ചെയ്യുന്നതാണ് ഇതിന്റെ അടിസ്ഥാന രീതി.
കൈറ്റ് സർഫിങ്ങും കൈറ്റ് ബോർഡിങ്ങും തമ്മിലും സാമ്യമുണ്ടെങ്കിലും ഇത് തമ്മിൽ സഞ്ചരിക്കുന്ന രീതിയനുസരിച്ച് വ്യത്യസ്തമാണ്.
ഇതിനു രണ്ടിനും വ്യത്യസ്ത രീതിയിലുള്ള സർഫ് ബോർഡ് ആണ് ഉപയോഗിക്കുന്നത്.
ഒരു കൈറ്റ് സർഫർ അല്ലെങ്കിൽ കൈറ്റ് ബോർഡർ ഉപയോഗിക്കുന്ന സർഫ് ബോർഡ് കാലുകൾ ബന്ധിപ്പിക്കാത്തതോ അല്ലാത്തതോ രീതിയിലുള്ളതാണ് .
കൈറ്റ് സർഫിങ്ങിന്റെ മറ്റൊരു പ്രധാന ഘടകം കൈറ്റ് അഥവ പായയാണ്.
ഈ പായയാണ് കൈറ്റ് സർഫറെ വെള്ളത്തിന്റെ ഉപരിതലത്തിലൂടെ നയിക്കുന്നത്.
ഇത് വളരെയധികം ബുദ്ധിമുട്ടുള്ളതും അഭ്യാസരീതിയും ആവശ്യമായ ഒരു കലയാണ്.
അടിസ്ഥാനങ്ങൾ ഒൺ‌ടാറിയോയിലെ വെർണോൺ തടാകത്തിൽ ഒരു കൈറ്റ്ബോർഡർ
ഇത് വളരെ അഭ്യാസവും പ്രൊഫണലുകളുമായ ആളുകളിൽ നിന്ന് അഭ്യസിക്കേണ്ട ഒരു കായിക വിനോദമാണ്.
തെറ്റായ രീതിയിൽ പായയെ നിയന്ത്രിക്കുന്നതോ, സർഫ് ബോർഡിൽ ശരിയായ രീതിയിൽ സഞ്ചരിക്കാത്തതോ അപകടങ്ങൾ ക്ഷണിച്ചു വരുത്തുന്നതാണ്.
ഇതിന്റെ പല ഘട്ടങ്ങൾ താഴെപ്പറയുന്നതവയാണ്.
കൈ ലോഞ്ചിങ്ങ് - പട്ടം അഥവ പായ ആദ്യം ഉയർത്തുന്നത്.
ഫ്ലൈയിങ് - സർഫ് ബോർഡിൽ നിന്ന് പറക്കുന്നത് ലാൻഡിങ് - ജലോപരിതലത്തിലേക്ക് എത്തിച്ചേരുന്നത്.
യൂസേജ് ഓഫ് ബാർസ് - പായ യെ നിയന്ത്രിക്കൽ.
സുരക്ഷാ മാർഗ്ഗങ്ങൾ - സ്ഥലങ്ങൾ കൊളംബിയ നദിയിൽ ഒരു കൈറ്റ് സർഫർ താരിഫ സ്പെയിനിലെ പുണ്ട പലോമ ബീച്ചിൽ കൈറ്റ് സർഫിങ്
കൈറ്റ് സർഫിങ്ങിന് പറ്റിയ സ്ഥലങ്ങൾ സ്ഥിർമായ വേഗതയിൽ വീശുന്ന കാറ്റുള്ളതും ശാന്തമായ ജലോപരിതലങ്ങളും തുറസ്സായതുമായ പ്രദേശങ്ങളാണ്.
സാധാരണ കടൽ തീരങ്ങളാണ് ഇതിനുപയോഗിക്കുന്നത്.
പക്ഷേ വലിയ തടാകതീരങ്ങളിലും ഇത് അഭ്യസിക്കാവുന്നതാണ്.
ചിത്രശാല കൈറ്റ് സർഫർമാർ കൊളംബിയ നദിയിലെ ജോർജ്ജ് എന്ന സ്ഥലത്തെ കൈറ്റ് സർഫിങ് കൈറ്റ് സർഫർ ഉപയോഗിക്കുന്ന പവർ കൈറ്റ് നന്നായി ഹുക്ക് ചെയ്ത് പിടിപ്പിച്ചവയണ്.
ആസ്ത്രേലിയയിലെ പോർട് ഡഗ്ലാസിലെ കൈറ്റ് സർഫിൻഫ് Kite surfing on O‘ahu in Hawai‘i with wind-surfer catching the wave break ഒരു ഹൈബ്രിഡ് പവർ കൈറ്റ് ഒരു ഫോയിൽ പവർ കൈറ്റ് അവലംബം പുറത്തേക്കുള്ള കണ്ണികൾ Kitesurfing വിക്കിപീഡിയയുടെ സഹോദര സംരംഭങ്ങളിൽ നിർവചനങ്ങൾ വിക്കിനിഘണ്ടുവിൽനിന്ന് മീഡിയ വിക്കിമീഡിയ കോമൺസിൽനിന്ന് വാർത്തകൾ വിക്കിന്യൂസിൽനിന്ന് ഉദ്ധരണികൾ വിക്കിക്വോട്ട്സിൽനിന്ന് ഗ്രന്ഥങ്ങൾ വിക്കിസോഴ്സിൽനിന്ന് പാഠപുസ്തകങ്ങൾ വിക്കിബുക്സിൽനിന്ന് പഠനസഹായികൾ വിക്കിവാഴ്സിറ്റിയിൽനിന്ന് Kitesurfing links ഓപ്പൺ ഡയറക്റ്ററി പ്രൊജക്റ്റിൽ Kitesurfing Associations ഓപ്പൺ ഡയറക്റ്ററി പ്രൊജക്റ്റിൽ
കൈലാഷ് ഖേർ ഇംഗ്ലീഷ് വിലാസം https://ml.wikipedia.org/wiki/Kailash_Kher
ഇന്ത്യക്കാരനായ ഒരു ജനപ്രിയസംഗീതകാരനും ബോളിവുഡ് സിനിമപിന്നണിഗായകനുമാണ് കൈലാഷ് ഖേർ (Kailash Kher) .
ഭാരത നാടോടിസംഗീതവും സൂഫി സംഗീതവുമാണ് ഇദ്ദേഹത്തിനു പ്രചോദനമായത്.
ഹിന്ദി , പഞ്ചാബി , തമിഴ് , തെലുഗു , കന്നഡ , ഉർദു , രാജസ്ഥാനി എന്നീ ഭാഷകളിൽ ഇദ്ദേഹം ഗാനങ്ങൾ ആലപിക്കുന്നു.
ഇക്കാലത്തെ സൂഫി സംഗീതകാരന്മാരിൽ പ്രമുഖനാണ് ഖേർ.
പുതുതലമുറയ്ക്ക് സൂഫി സംഗീതത്തിൽ താൽപ്പര്യമുണ്ടാവാൻ ഖേറിന്റെ സംഭാവനകൾ വളരെയേറെയാണ്.
അവലംബം പുറത്തേക്കുള്ള കണ്ണികൾ Kailash Kher എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
കനുഗൊനു സൗഖ്യമു
ത്യാഗരാജസ്വാമികൾ നായകിരാഗത്തിൽ ചിട്ടപ്പെടുത്തിയ ഒരു കൃതിയാണ് കനുഗൊനു സൗഖ്യമു വരികളും അർത്ഥവും വരികൾ അർത്ഥം പല്ലവി കനുഗൊനു സൗഖ്യമു കമലജുകൈന കൽഗുനാ ഞാൻ മനസ്സിലാക്കിയിരിക്കുന്ന സൗഖ്യത്തിൽ ബ്രഹ്മാവിനുപോലും എത്താൻ കഴിയുന്നതാണോ?
അനുപല്ലവി ദനുജ വൈരിയഗു രാമുനി ദയ കൽഗിനയതനി വിനാ രക്ഷസന്മാരുടെ ശത്രുവായ രാമന്റെ അനുഗ്രഹം ലഭിച്ചിട്ടുള്ള ആൾക്കാർക്കല്ലാതെ ആർക്കെങ്കിലും ചരണം തനുവൊകചോ മനസൊകചോ തഗിന വേഷമൊകചോനിഡി ജനുലനേചു വാരികി ജയമൗനേ ത്യാഗരാജു അനുയോജ്യമായ വസ്ത്രം മറ്റിടങ്ങളിൽ ധരിക്കുന്നവർക്കും മനസ്സ് ഒരിടത്തും ശരീരം മറ്റൊരിടത്തും ഉള്ളവർക്കും വിജയം സാധ്യമാണോ?
ഈ ത്യാഗരാജൻ മനസ്സിലാക്കിയിരിക്കുന്ന സൗഖ്യത്തിൽ അവലംബം പുറത്തേക്കുള്ള കണ്ണികൾ
കനെല്ല ഇംഗ്ലീഷ് വിലാസം https://ml.wikipedia.org/wiki/Canella
കരീബിയൻ മുതൽ ഫ്ലോറിഡ കീസിൽ നിന്നും ബാർബേഡോസ് വരെ വ്യാപിച്ചിരിക്കുന്ന തദ്ദേശവാസിയായ ഒരു മോണോസ്പെസഫിക് ജീനസാണ് കനെല്ല.
ഈ ജീനസിൽ കാണപ്പെടുന്ന ഒറ്റ സ്പീഷീസ് ആണ് കനെല്ല വിന്റെറാന.
സുഗന്ധവ്യഞ്ജനമായ കറുവാപ്പട്ട പോലെ അതിന്റെ പുറംതൊലി ഉപയോഗിക്കാറുണ്ട്.
"കറുവപ്പട്ട", "കാട്ടു കറുവാ", "വെളുത്ത കറുവപ്പട്ട" എന്നിവ ഇവയുടെ പൊതു നാമങ്ങളാണ്.
("cinnamon bark", "wild cinnamon", and "white cinnamon") അവലംബം ബാഹ്യ ലിങ്കുകൾ Canella At: Plant Names At: IPNI Canella In: The Civil and Natural History of Jamaica At: Patrick Browne At: Authors At: Botanicus
കനെല്ലസീ ഇംഗ്ലീഷ് വിലാസം https://ml.wikipedia.org/wiki/Canellaceae
കനെല്ലലെസ് നിരയിൽപ്പെട്ട പൂക്കുന്ന സസ്യങ്ങളുടെ ഒരു കുടുംബമാണ് കനെല്ലസീ .
ഈ നിരയുൾപ്പെടുന്ന മറ്റൊരേയൊരു കുടുംബമാണ് വിന്റെറസീ .
കനെല്ലസീകൾ അഫ്രോട്രോപിക് , നിയോട്രോപിക് ഇക്കോസോണുകൾ എന്നീ പ്രദേശങ്ങളിലെ തദ്ദേശവാസിയാണ്.
അവ ചെറിയ ഇടത്തരം മരങ്ങൾ, അപൂർവ്വമായ കുറ്റിച്ചെടികൾ , നിത്യഹരിതവും, സുഗന്ധമുള്ളവയുമായി കാണപ്പെടുന്നു.
പൂക്കളും പഴങ്ങളും ചുവപ്പുനിറമുള്ളവയാണ്.
നിരവധി തരം  കനെല്ലസീകൾ ഹെർബൽ മെഡിസിനിൽ പ്രധാനമാണ്.
കറുവാപ്പട്ടയ്ക്ക് പകരമായി ഉപയോഗിക്കുന്നു.
ഉദ്യാന കൃഷിയിനങ്ങളിൽ അറിയപ്പെടുന്ന ഒരേയൊരു ഇനം Canella winterana ആണ്.
അവലംബം ബാഹ്യ ലിങ്കുകൾ Canellaceae എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
വിക്കിസ്പീഷിസിൽ കനെല്ലസീ എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
ചിത്രങ്ങൾ Flowers of Cinnamosma madagascariensis Flowers of Canella winterana Warburgia salutaris in fruit Flowers of Cinnamodendron ekmanii Archived 2010-10-05 at the Wayback Machine .
Words Neotropical Canellaceae Archived 2018-01-27 at the Wayback Machine .
At: Family Index Archived 2020-07-05 at the Wayback Machine .
At: Neotropikey Archived 2020-08-13 at the Wayback Machine .
At: Projects and Programmes Archived 2021-03-09 at the Wayback Machine .
At: Tropical America Project Archived 2020-11-29 at the Wayback Machine .
At: Kew in depth Archived 2012-08-24 at the Wayback Machine .
At: Scientific Research and Data At: Kew Gardens List of Genera in Canellaceae At: Dicotyledons Archived 2012-09-12 at the Wayback Machine .
At: List Genera within a Family Archived 2012-09-12 at the Wayback Machine .
At: Vascular Plant Families and Genera Archived 2012-09-15 at the Wayback Machine .
At: About the Checklist Archived 2012-09-11 at the Wayback Machine .
At: World Checklist of Selected Plant Families At: Data Sources Archived 2012-09-10 at the Wayback Machine .
At: ePIC Archived 2012-09-10 at the Wayback Machine .
At: Scientific Databases At: Kew Gardens List of Genera in Canellaceae Archived 2015-09-24 at the Wayback Machine .
At: Canellaceae At: List of families At: Families and Genera in GRIN Archived 2013-02-27 at the Wayback Machine .
At: Queries At: GRIN taxonomy for plants Canella winterana At: Canella At: Canellaceae At: Canellales At: Magnoliids At: Magnoliophyta (flowering plants) ...
In: · · · Embryophyta At: Streptophytina At: Streptophyta At: Viridiplantae At: Eukaryota At: Taxonomy At: UniProt Canellaceae In: Volume 3 At: Family List At: FNA (Flora of North America) At: eFloras Canellaceae In: Leslie Watson and Michael J. Dallwitz (1992 onwards), The families of flowering plants NCBI Taxonomy Browser: Cannellaceae Distribution Map And Genus List At: Canellaceae At: Canellales At: Trees At: APweb At: botanical databases At: About Science Conservation At: Missouri Botanical Garden Canellaceae in BoDD – Botanical Dermatology Database page xxxvii In: Flowering Plants (Takhtajan) CRC World Dictionary of Plant Names: A-C At: Botany Plant Science At: Life Science At: CRC Press The search for cinnamon In: Gastronomica page 488 In: Hortus Cliffortianus At: View Record for title 2450 At: Titles/H At: Titles At: Biodiversity Heritage Library page 371 In: Species Plantarum , 1st ed.